da es is is is is pt en is is is is pt en is en is sk is en is sk is is da is is is is is sk is is en is lt sv ceb is fr tl is de is is en is is is pt nb is is is is is en is en nb is sv is is fr is is de is is de is is fr is is is is is is is is is fr is is is fr is is is sv nn is is is en is is is fr is is is en is is is is ja is is is is fr en is is is de sv is is fr is is is es is is is is nb is is is is fr cs is is is is is is is is is is is is is is is is is is is is is is is da is is is is is is is is is is is is is is is is is is is is is is is is is is is is is is is is is is is is is nn is is is is is is is is pt is is en is es is is eo pt is is is is en pt is is is is is is is is is is is ro is is is is is is is is is is is is is is is is is is is is is is is is is is is is is is is is is is is is is is de is en is sk is pt is is pt is
- Reglulega góðir reikningar -
Skráðu þig hér og notaðu appið í vafra með hvaða snjalltæki sem er!
Veldu nýskráningu eða innskráningu hnappinn hér fyrir neðan fyrir næstu skref.
Konto er einföld leið til að senda rafræna reikninga. Vertu með og sparaðu þér og þínum viðskiptavinum tíma og peninga.
Þú getur byrjað strax í dag!
Það kostar ekkert að senda reikning. Með Konto getur þú sent rafræna reikninga bæði með tölvupósti í formi pdf. skjals eða rafrænt í gegnum skeytamiðlara beina leið í bókhaldskerfi viðskiptavinar.
Reikningur í fjórum einföldum skrefum
Gefðu út reikning með Konto í fjórum einföldum skrefum.
Það er alltaf gaman að heyra hversu ánægðir viðskiptavinirnir okkar eru!
Hef notast við Konto við reikningagerð og kerfið er bæði fljótlegt og þægilegt og kostar ekkert. Þú gengur jafnframt að öllu þínum reikningum á vísum stað og því engin streita við að safna öllu saman þegar þar að kemur.
- Jóhann Alfreð Kristinsson - Grínisti
Ég var lengi búin að leita að kerfi sem væri notendavænt og skýrt - sérstaklega þar hvað yfirsýn varðaði. Konto er mjög gott og hentar vel fólki með mörg járn í eldinum.
- Margrét Erla Maack - Magadansmær, veislustjóri, plötusnúður og sirkusdýr.
Konto er einfalt og fljótlegt í notkun og hefur hjálpað mér mikið við að hafa yfirlit með reikningum sem ég sendi út.
- Steindór Grétar Jónsson - Plötusnúður
Þú getur valið að nýta þér Google eða Facebook auðkennið þitt fyrir inn- og nýskráningu á Konto. Einnig er í boði að skrá netfang og lykilorð, en þá verður að staðfesta netfangið með því að smella á hlekk sem sendur er á skráð netfang. Þegar þessi leið er valin, þá skráir viðkomandi netfang og lykilorð á innskráningarsíðu til að komast inn í Konto kerfið.
Að setja upp þína reikninga
Fyrsta skrefið eftir nýskráningu felst í því að skrá upplýsingar um þann sem kemur til með að gefa út reikningana - hvort sem það er fyrirtæki eða einstaklingur. Útgefinn reikningur verður merktur útgefanda með vörumerki (e. logo) og öllum tilheyrandi upplýsingum. Með því að smella á spurningarmerki (e. icon) er hægt að fá nánari lýsingu á öllum reitum í þessu skráningarformi.
Þegar þú ert að gefa út reikning, þá er einhver skráður sem greiðandi - þessir greiðendur eru þínir viðskiptavinir. Konto er með viðskiptavinaspjöld þar sem eigindi og upplýsingar um greiðendur eru skráðar. Viðskiptaskilmálar, tungumál, gjaldmiðill, greiðslufrestur og afhendingamáti reiknings eru m.a. skilgreind á viðskiptavinaspjaldi.
Þegar nýr reikningur er útbúinn þá velur þú viðskiptavin, vöru(r) og skráir magn. Einnig, ef við á, þá er mögulegt að skrá viðhengi með reikningi og veita afslátt af einstaka vörulínum. Að lokum er reikningur yfirfarinn og sendur. Reikningurinn er þá sendur á greiðanda í samræmi við skráð eigindi á viðskiptavinaspjaldinu. Einnig er í boði að "vista" reikning, ef þú vilt bíða með að senda hann á greiðanda.
Sýnir yfirlit yfir þína vistaða og útgefnu reikninga. Þegar einn reikningur úr yfirlitinu er valinn birtist listi yfir mögulegar aðgerðir. Notendur geta valið að:
Senda reikning sem viðhengi með þínum skilaboðum á valið netfang
Útbúa nýjan reikning sem er eins og þessi sem er valinn
Merkja vistaðan reikning sem "Ógildur"
Merkja útgefin reikning sem "Greiddur"
Útbúa kreditreikning til að jafna út valinn reikning
Þú getur valið að stofna kröfu í netbanka greiðanda á sama tíma og þú gefur út reikning. Þá einfaldlega hakar þú í reitinn ,,Kröfustofnun“ í síðasta skrefinu, áður en þú sendir reikninginn. Ef þú vilt alltaf stofna kröfu við útgáfu reiknings hjá ákveðnum viðskiptamönnum þá getur þú valið viðkomandi viðskiptamann undir viðskiptavinir, hakað í reitinn ,,Kröfustofnun“ neðst á síðunni og smellt á vista. Í kjölfarið er alltaf sjálfkrafa hakað við ,,Kröfustofnun“ í reikningaforminu þegar þú ert að útbúa reikning fyrir viðkomandi viðskiptavin. Þú getur þó alltaf valið að afhaka reitinn í reikningaforminu þegar þú ert að útbúa reikning.
Áður en þú getur hafist handa við að stofna kröfur í netbanka samhliða útgáfu reiknings þá þarftu fyrst að virkja Kröfustofnun undir Áskriftir og viðbætur og velja þinn viðskiptabanka. Í kjölfarið sendir Konto tölvupóst á tengilið í þínum viðskiptabanka með upplýsingum um að þú viljir ganga frá innheimtusamningi. Þér er einnig sendur tölvupóstur með öllum nauðsynlegum upplýsingum þegar þú hefur ferlið á Konto.is með því að virkja Kröfustofnun viðbótina.
Með hraðgreiðslum getur þú boðið viðskiptavinum þínum upp á afslátt greiði þeir kröfu í heimabanka innan 3 daga. Eftir að þú hefur virkjað hraðgreiðslur hjá þér undir Áskriftir og viðbætur þá mun Konto kerfið alltaf spyrja þig þegar þú ert að stofna kröfu í netbanka hvort þú viljir bjóða viðskiptavini þínum upp á hraðgreiðsluafslátt.
Með hraðgreiðsluafslætti skaparðu hvata hjá viðskiptavinum þínum til að greiða kröfur frá þér strax í stað þess að þeir bíði með greiðslu fram á eindaga eða síðar. Með þessu geturðu einnig skapað hvata hjá stærri viðskiptavinum til að greiða strax sem ellegar væru að krefjast mjög langs greiðslufrests, t.d. 60-90 daga. Almennt er enginn ávinningur af því að greiða reikninga fyrir eindaga, aðeins refsingar í formi vanskilagjalda fyrir óskilvísar greiðslur. Þessu viljum við breyta og stuðla að viðskiptakúltúr þar sem menn greiða tímalega og ekki er krafist ótæpilegs greiðslufrests.
Með áskriftarreikningum getur þú með sjálfvirkum hætti sent viðskiptavinum þínum reikninga með reglulegu millbili, þ.e. viku-, mánaðar-, ársfjórðungs- eða árlega. Þú getur einnig stofnað kröfu í netbanka í hvert skipti sem áskriftarreikningur er sendur (að því gefnu að þú hafir virkað kröfustofnun). Þú getur valið að slá inn hversu oft reikningurinn skuli sendur út, t.d. einu sinni næstu tólf mánuði eða haft gildið 0 í reitnum Fjöldi og þá sendast reikningarnir út með reglulegum hætti þangað til þú slekkur á viðkomandi áskriftarreikningi.
Til þess að slökkva á (eða hætta) útgáfu ákveðin áskriftarreiknings þá ferðu í Aðgerðir og umsjón > Áskriftarreikningar.
Sendu eins reikning á hóp af viðskiptavinum
Eftir að hafa virkja Kröfustofnun viðbótina þá verður mögulegt fyrir notendur að hlaða inn lista af viðskiptavinum með Excel skjali. Einnig er mögulegt að útbúa nýja hópa og raða viðskiptavinum í hópa samkvæmt þinni skilgreiningu. Eftir að hafa útbúið hóp(a), getur þú valið að senda áskriftarreikninga og/eða staka reikninga á heilu hópana af viðskiptavinum. Þegar reikningur er útbúinn, velur þú þinn hóp undir "Viðskiptavinur" fellilistanum í stað þess að velja einstaka viðskiptavin.
Nánari upplýsingar og leiðbeiningar fyrir --> Hópar viðbótina á Konto
Tenging við vefverslanir og bókhaldskerfi
Konto er tilbúið með tengingar fyrir DK og NAV. Athuga að DK krefst þess að notendur séu í sérhýsingu hjá DK, borgi fyrir uppsetningu og greiði fyrir auka leyfi. En, Konto hefur smíðað viðbót fyrir NAV sem gerir notendum NAV að tengjast Konto kerfinu án þess að greiða sínum þjónustuaðila NAV fyrir auka leyfi. Þeir notendur sem virkja NAV geta einnig notað Konto til að skrá kostnaðarreikninga og kvittanir - NAV sækir gögnin í Konto og einfaldar alla bókun á bæði kostnaði og sölureikningum. Konto mun gefa út ókeypis plugin fyrir WooCommerce haustið 2017.
Fyrir skjölun og nánari upplýsingar um vefþjónustu Konto --> Konto API
Að selja vöru á netinu
Þú getur með auðveldum hætti búið til sölusíðu fyrir þær vörur sem þú hefur skráð á Konto.is. Til að útbúa sölusíðu þá velurður einfaldlega viðkomandi vöru undir Vörulisti og smellir á ,,Söluform og sölusíður”. Þá býr Konto til hlekk fyrir þig sem þú beinir viðskiptavinum þínum inn á.
Viðskiptavinurinn þarf síðan bara að færa inn pöntunarupplýsingar og í kjölfarið sendir Konto út bæði sölureikning og stofnar kröfu í netbanka viðskiptavinar. Þú færð síðan tilkynningu á tölvupósti um leið og kaupandinn hefur greitt vöruna.
Nánari upplýsingar og leiðbeiningar fyrir --> Selja á netinu með Konto
Konto býður uppá einfalda leið til að undirrita samninga, eins og leigusamninga eða verksamninga, með rafrænum skilríkjum á símanum. Þú velur bara þinn viðskiptavin, skráir símanúmerið, hleður inn skjalinu í PDF formi og sendir af stað.
Rafrænar undirskriftir frá Konto.is uppfylla allar kröfur EU reglugerðar nr. 910/2014 (eIDAS) fyrir fullgildar rafrænar undirskriftir sem jafngilda handrituðum undirskriftum. Rafrænar undirskriftir frá Konto.is uppfylla þar með kröfur allra dómstóla í Evrópu með fullnægjandi stuðningi laga fyrir rafrænar undirskriftir.
Fyrir nánari upplýsingar um rafræna undirritun skjala --> Rafrænar undirskriftir með Konto
Konto notendur sem eru í greiddri áskrift geta valið Aðgerðir og umsjón > Skýrslur. Þar er mögulegt að keyra út heildaryfirlit fyrir gefið tímabil. Yfirlit yfir reikninga, kreditreikninga, greiðslur og kostnað. Notendur geta valið á milli þess að fá úttak skýrslu í PDF eða CSV. Bókarar geta notað CSV skrár til að hlaða inn upplýsingum í sitt bókhaldskerfi.
Einnig er mögulegt að setja upp skýrslu í áskrift. Notendur geta valið fyrir hversu langt tímabil (fjöldi mánaða) og valið hversu reglulega á að útbúa og senda skýrsluna.
Samtölur fyrir vsk upplýsingar og heildar sölu per vsk flokk hjálpar notendum með uppgjör á vsk.
Þeir notendur Konto sem virkja greidda áskrift munu geta sent boð á samstarfsfélaga/sölufulltrúa/bókara og boðið þeim að vera hluti af þínu fyrirtæki á Konto.is. Þegar aðilum er boðið með þessum hætti, fá þeir sér aðgang inn á Konto en geta notað þína viðskiptavini, vörur og reikningsupplýsingar til að senda reikninga fyrir hönd fyrirtækis. Ekki þarf að greiða aukalega fyrir að veita aukanotanda aðgang að kerfinu.
Þessi viðbót, ásamt skýrslum fyrir heildarviðskipti niður á tímabil og vsk skýrslur fyrir einfaldara uppgjör, mun koma á Konto.is haustið 2017.
Senda reikning á erlendan aðila
Konto notendur geta skráð Kennitöluna 1111111119 fyrir erlenda aðila. Hægt að velja að fá reikningsúttakið og skilaboð á ensku, með því að velja Ensku sem tungumál viðskiptavinar.
Mögulegt að setja upplýsingar um lengri póstnúmer og póstbox í reitinn heimilisfang. Það er í boði að velja annann gjaldmiðil en ISK. Einnig er æskilegt að haka við að viðkomandi sér undanskilinn VSK til að tryggja að þú gefir ekki út reikninga með virðisauka fyrir viðkomandi viðskiptavin.
Selja og bóka á námskeið og viðburði
Notandi getur valið vöru í vörulistanum hjá sér og valið að útbúa sölusíðu og söluform fyrir viðkomandi vöru. Sölusíðan getur verið tegundin Námskeið og viðburðir. Notendur skrá fjölda sem hægt er að selja með því að skrá fjölda á lager. Svo er hægt að bæta við lýsingu og myndum. Neðst í forminu er hægt að stilla hvaða eindagi á að vera á þeim reikningum sem sendir eru úr kerfinu til þeirra sem panta miða eða pláss.
Notendur geta vísað í vefsíðu á léni Konto, þar sem pöntunarformið fyrir þína vöru er aðgengilegt. Einnig er mögulegt að fella inn (e. embed) formið á hvaða síðu sem er.
Notendur geta séð lista yfir skráða aðila, séð greiðslustöðu á reikningum þeirra og valið að senda skilaboð á allann hópinn.
Senda reikning á Reykjavíkurborg
Reykjavíkurborg er með kennitöluna 5302697609. Allir reikningar, þar sem Reykjavíkurborg er greiðandi, vísa í hana fyrir kennitölu greiðanda. En, svo þarf að tilgreina kostnaðarstöð innan Reykjavíkurborgar með því að vísa í númer - svo kallað burðalagsauðkenni. Undir ,,Hvernig skal senda reikning?" er sjálfvalið að senda beint á viðskiptakerfi greiðanda. Í reit undir Burðarlagsauðkenni er mögulegt að leita eftir heiti eða skrifa inn viðeigandi númer.
Athugið að Reykjavíkurborg fer fram á 30 daga greiðslufrest.
Sjá hér fyrir nánari upplýsingar um hvernig á að senda rafrænan reikning á Reykjavíkurborg.
Notendur í greiddri áskriftarleið geta virkjað viðbótina Kostnaðarskráning og byrjað að skrá upplýsingar um kostnað. Bókhaldskerfi hjá bókara sækir upplýsingar um kostnað og einfaldar bókun fyrir bókara. Skráður kostnaður með vsk upplýsingar birtist á úttaki fyrir Skýrslur hjá notendum og einfaldar þar með vsk uppgjör.
Einnig er mögulegt og byrja að móttaka rafræna reikninga (xml) með því að óska eftir því að söluaðili sendi rafrænan reikning á Konto. Konto kerfið sækir reikninginn og skráir viðeigandi upplýsingar í Kostnaðarskráningu, sem skilar sér svo til bókara.
Samtölur í skýrslu fyrir vsk og heildarkostnað per vsk flokk hjálpar notendum með uppgjör á vsk.
Hér eru helstu spurningar og svör, sendu okkur fyrirspurn ef það er eitthvað annað.
Þú byrjar á að skrá þig sem notanda á Konto.is. Við skráningu ertu beðin/n um skrá þær upplýsingar um sendanda reiknings. Að því loknu getur þú hafist handa við að skrifa og senda reikninga.
Ég er að nota annað reikningakerfi. Get ég skipt yfir og notað Konto.is hvenær sem er?
Já, þú getur skipt hvenær sem er um reikningakerfi. Það þarf ekki að gerast um áramót eða í tengslum við uppgjör. Það má líka vera ný númeraröð svo lengi sem hún sé augljóslega greinanleg frá öðrum reikningum.
Samþykkir RSK reikninga úr Konto sem löggilda reikninga?
Já. Konto er reikningakerfi sem gefur út löggilda rafræna reikninga. Konto uppfyllir allar kröfur í reglugerð nr. 505/2013.
Hvernig ég stofna og sendi reikning?
Já, þetta er einfalt mál. Þú skráir þig inn á konto.is og velur „Senda reikning“. Þú skráir upplýsingar um viðskiptavin og svo getur þú valið að senda reikning á hann. Þú getur búið til vörur jafnóðum eða skráð vörur á vörulista og valið þær þaðan þegar þú útbýrð reikning. Athugaðu að þú þarft að vera með VSK númer skráð í reikningsupplýsingar svo þú getir gefið út reikning með VSK.
Þú hefur val um að senda reikninginn sem PDF skjal á tölvupóst kaupanda (algengast) eða að senda hann í gegnum skeytamiðil sem XML skjal beint inn í viðskiptakerfi kaupanda. Til þess að hið síðarnefnda sé mögulegt þá þarf kaupandinn að vera tengdur skeytamiðlara (yfirleitt aðeins stærri aðilar, ríki, borg og sveitarfélög).
Hvernig er áreiðanleiki reiknings sem sendur er á tölvupósti tryggður?
Reikningar sem sendir eru sem PDF skjal á tölvupósti eru alltaf rafrænt undirritaðir til að tryggja bæði rekjanleika og áreiðanleika þeirra.
Má ég vera með fleiri en eitt reikningakerfi?
Já. Þú verður bara að gæta þess að í hverju og einu reikningakerfi sé hlaupandi númeraröð
Hvernig sendi ég reikning á erlendan aðila?
Þú getur skráð kennitöluna 1111111119. Mögulegt að setja upplýsingar um svæðisnúmer og póstbox í reitinn heimilisfang. Einnig er viðeigandi að velja tungumálið Enska fyrir úttak reiknings og skilaboð. Svo má breyta um gjaldmiðil fyrir viðkomandi viðskiptavin og merkja aðila sem undanskilinn VSK.
Er hægt að keyra út yfirlit fyrir ákveðið tímabil?
Já. Það er í boði fyrir notendur í greiddri áskrift að keyra út skýrslur og fá skýrslur í áskrift. Notendur geta valið á milli þess að fá PDF skýrslu eða CSV skýrslu.
Af hverju rafrænn reikningur?
Því þeir spara bæði þér og kaupendum tíma og peninga. Enginn pappírs- eða póstkostnaður. Sparnaður við móttöku fyrir kaupanda er 800-1.000 kr á reikning.
Hvar eru gögnin vistuð?
Gögnin eru vistuð í ISO vottuðu gagnaveri (ISO 270001) hjá viðurkenndum hýsingaraðila hérlendis.
Eru tekin öryggisafrit af reikningum?
Já. Konto tekur regluleg öryggisafrit og eru gögnin þín örugg hjá okkur.
Get ég skráð kostnaðarreikninga í Konto?
Já. Það er í boði fyrir notendur í greiddri áskrift að virkja viðbótina Kostnaðarskráning. Við það er opnað fyrir skráningu á kostnaði. Mögulegt er að taka mynd af kvittun eða reikningi og hlaða inn í form á Konnto. Einnig er í boði fyrir notendur sem hafa virkjað Kostnaðarskráningu að óska eftir því að seljendur sendi rafrænan reikning (xml) á Konto. Konto móttekur rafræna reikninga fyrir þig og skráir viðeigandi upplýsingar í kostnaðarskráningu.
Get ég hent kvittun og pappírsreikningum eftir að hafa tekið mynd?
Enn sem komið er, þá er farið fram á að varðveita frumrit reiknings og/eða kvittun. Það þarf ekki að skila kvittunum og pappírsreikningum til bókara sem veita bókhaldsþjónustu í gegnum Konto, þessir bókarar vinna með þær upplýsingar sem þú skráir í Konto. En, endilega geymdu pappírinn þar til lagabreyting hefur gengið í gegn.
Get ég sent afrit af reikningum á bókarann/endurskoðandann minn?
Já. Við nýskráningu geturðu skráð netfang bókara. Í kjölfarið fær bókarinn þinn alltaf sent eintak af útgefnum reikningum á tölvupósti.
Þú getur breytt netfangi bókara eða bætt nýju við undir Stillingar > Reikningsupplýsingar.
Við bjóðum upp á ókeypis útgáfu þar sem þú getur mánaðarlega sent ótakmarkað magn rafræna reikninga sem PDF skjal með tölvupósti og allt að 10 rafræna reikninga sem XML skjöl í gegnum skeytamiðil beint inn í viðskiptakerfi greiðanda. Því til viðbótar erum við með þrjár greiddar áskriftarleiðir. Sjá verðupplýsingar.
Hvernig nálgast ég hreyfingarlista fyrir viðkomandi viðskiptavin?
Með því að velja Viðskiptavinir > Hreyfingarlisti. Í kjölfarið færirðu inn viðeigandi tímabil og netfang til að senda hreyfingarlistann á.
Get ég stofnað kröfu í netbanka greiðanda?
Já, þú getur stofnað kröfu samhliða útgáfu reiknings. En fyrst þarftu að vera búinn að ganga frá innheimtusamningi við þinn viðskiptabanka.
Nánari leiðbeiningar um hvernig gengið er frá innheimtusamningi og kröfustofnun virkjuð er að finna undir Áskriftir og viðbætur > Kröfustofnun.
Með hraðgreiðslum geturðu boðið viðskiptavinum þínum upp á hvatningu til að greiða kröfu í netbanka strax (innan þriggja daga) í formi afsláttar. Með því geturðu stuðlað að jákvæðara sjóðstreymi.
Til þess að virkja hraðgreiðslur ferðu í Áskriftir og viðbætur > Hraðgreiðslur. Áður en þú getur virkjað hraðgreiðslur þá þarftu að vera búin(n) að virkja kröfustofnun. Nánari upplýsingar um kröfustofnun er að finna undir Áskriftir og viðbætur > Kröfustofnun.
Get ég sent út reikninga í áskrift eða boðgreiðslur?
Já. Þú getur sent út reikninga sjálfvirkt vikulega, mánaðarlega, ársfjórðungslega eða árlega. Reikningarnir sendast út sjálfkrafa eftir að þú hefur sett upp viðkomandi áskriftarþjónustu. Hægt er að tengja fjárhæð reiknings við vísitölu neysluverðs. Þú hefur einnig þann möguleika að stofna kröfu í heimabanka sjálfkrafa út frá hverjum útgefnum reikning í viðkomandi áskriftarþjónustu.
Viðbótin Áskriftarreikningar virkjast sjálfkrafa þegar þú virkjar Kröfustofnun viðbótina. Sjá nánar um Áskriftarreikninga og tengingu á vístölu neysluverðs
Get ég selt vörur á netinu með Konto?
Já. Þú getur á auðveldan hátt stofnað sölusíðu fyrir allar vörur sem þú hefur skráð í Konto. Þú hefur val um að setja inn söluform á þína eigin síðu (e. embed) eða útbúa söluhlekk sem vísar á undirsíðu konto.is. Þegar viðskiptavinur þinn smellir á hlekkinn fyrir sölusíðuna, t.d. ef þú hefur dreift hlekknum á Facebook, þá opnast sölusíða þar sem hann er beðinn um nauðsynlegar upplýsingar. Í kjölfarið stofnar Konto sjálfkrafa reikning vegna sölunnar sem sendur er á kaupanda og kröfu í heimabanka kaupanda. Þú færð síðan tilkynningu á tölvupósti þegar krafan hefur verið greidd.
Viðbótin Selja vörur á netinu virkjast sjálfkrafa þegar þú virkjar Kröfustofnun viðbótina. Sjá nánar um Selja vörur á netinu með Konto
Get ég rafrænt undirritað skjöl með Konto?
Já. Konto býður upp á rafræna undirskrift sem uppfyllir allar hérlendar lagakröfur auk þess að uppfylla kröfur EU reglugerðar nr. 910/2014 (eIDAS) fyrir fullgildar rafrænar undirskriftir sem jafngilda handrituðum undirskriftum. Rafrænar undirskriftir með Konto uppfylla þar með kröfur allra dómstóla í Evrópu með fullnægjandi stuðningi laga fyrir rafrænar undirskriftir.
Þú getur virkjað prufuáskrift fyrir Rafræn undirritun skjala undir Áskriftir og viðbætur. Sjá nánar um Rafrænar undirskriftir með Konto
Fyrir alla notendur Konto --> ótakmarkaður fjöldi rafrænna reikninga (PDF)
Ókeypis að virkja kröfustofnun viðbótina (f. birtingu reikninga í netbanka)
Þegar kröfustofnun viðbótin er virkjuð, þá getur þú notað:
Byrjaðu að bjóða þínum viðskiptavinum upp á afslátt fyrir að greiða hratt.
Jákvæðir hvatar fyrir bætt viðskiptasamband, ekki bara refsa fyrir að borga seint.
Kjörið fyrir endurteknar greiðslur eins og t.d. húsaleigu eða áskriftargjöld.
Mögulegt að tengja verð við vísitölu neysluverðs. Sjá leiðbeiningar
Selja vörur á netinu
Einföld leið til að setja upp pöntunarform og deila á samfélagsmiðlum.
Hægt að selja áskriftir og lagervörur. Einfalt að setja á hvaða síðu sem er.
Skrá marga viðskiptavini í einu með því að hlaða inn Excel skjali. Hægt að setja viðskiptavini í hópa.
Hægt að útbúa reikning eða áskriftarreikninga og velja að senda á heilu hópana af viðskiptavinum.
Konto.is er reikningakerfi eins einfalt og það getur verið. Allt um virkni og algengar spurningar er að finna í Spurt & Svarað og Leiðbeiningum.
Mikilvægast er að það gleymist ekki að senda út reikning og að það sé tryggt að hann berist til viðskiptavinar á tryggilegan máta og að auðvelt sé að greiða hann. Handskrifaður reikningur í reikningahefti finnst okkur frekar úrelt og því smíðuðum við Konto.is. Vonandi verður Konto.is með hjálp notenda einfaldasta reikningakerfið.
Við reynum að svara öllum fyrirspurnum innan sólahrings.
Og þú vildir sagt hafa?
Skilmálum síðast breytt 17. mars 2016
Á eftir stuttri lýsingu á þeirri þjónustu sem veitt er í gegnum vefinnkonto.is eru hér að neðan útlistaðir þeir skilmálar sem eiga við um aðgang þinn og notkun á konto.is sem íslenska einkahlutafélagið Konto ehf. (Konto), kt. 480402-2940, á og rekur.
Inn á vefsvæðinu konto.is geta notendur útbúið, vistað og sent rafræna reikninga. Reikningakerfi Konto uppfyllir kröfur reglugerð 505/2013 um rafræna reikninga o.fl. hvað varðar reikningakerfi og rafræna reikninga.
Notandi: Aðili sem skráir sig inn á vefinn konto.is með aðgangsupplýsingum og getur í framhaldi þess nýtt þáþjónustu sem í boði er á honum.
Þjónustan: Upplýsingar, verkfæri og virkni á vefnum konto.is sem gera notendum kleift að útbúa, vista og senda rafræna reikninga.
Rafrænn reikningur: Reikningur útgefinn sem rafrænt skjal í samræmi við ákvæði reglugerðar nr. 505/2013 um rafræna reikninga o.fl.
Með því að nota þjónustuna, samþykkir þú að hlýta þessum skilmálum. Orðin „þú“ og „notandi“ í öllum beygingarmyndum í þessum skilmálum vísa til notanda. Ef þú óskar eftir því að gerast notandi og nýta þér þjónustuna, þá verður þú að lesa þessa skilmála og samþykkja við skráningu. Til notkunar telst m.a. skoðuneða nýting þeirrar þjónustu sem í boði er á vefnumkonto.is á hverjum tíma.
Öll notkun vefsins takmarkast við þær aðgerðir sem eðlilegar og löglegar geta talist, ásamt þeim upplýsingum og þjónustu sem boðið er upp á á hverjum tíma.
Við skráningu er gerð krafa um að vissar persónuupplýsingar notenda séu veittar, s.s. nafn, kennitala, heimilisfang og netfang. Einnig hafa notandi valið að skrá inn greiðsluupplýsingar, þ.e. upplýsingar um bankareikning sem þá birtist á útsendum reikningum.
Konto starfar að öllu leyti í samræmi við íslensk lög um persónuvernd og meðferð persónuupplýsinga. Konto hefur tilkynnt Persónuvernd um starfsemi sína í samræmi við ákvæði laga um persónuvernd og meðferð persónuupplýsinga.
4. Aðgangur að þjónustunni og aðgangsupplýsingar þínar
Sem notandi þá ert þú ábyrgur fyrir því að tryggja leynd lykilorðs þíns sem gerir þér mögulegt, ásamt notandanafni þínu (netfangi), að innskrá þig á konto.is. Með því að láta Konto í té netfang þitt samþykkir þú að Konto megi, þegar nauðsyn krefur, senda þér tilkynningar á netfang þitt í tengslum við aðgang þinn að þjónustunni. Notandanafn þitt, lykilorð og aðrar samskiptaupplýsingar sem þú kannt að láta Konto í té teljast til „aðgangsupplýsinga“ þinna.
Ef þú verður á einhvern hátt var við að óviðkomandi aðili hafi komist yfir aðgangsupplýsingar þínar, samþykkir þú að láta Konto strax vita með því að senda tölvupóst á konto@konto.is.
Réttur þinn til að fá aðgang að og nota þjónustuna er bundinn við þig og þér er ekki heimilt að flytja þann rétt til annars manns eða lögaðila. Þér er einungis heimilt að fá aðgang að og nota þjónustuna í löglegum tilgangi. Þér er þó heimilt að veita aðilum sem þú hefur falið gerð reikninga eða skráningu bókhalds aðgangsupplýsingar þínar, á eigin ábyrgð.
Aðgangur þinn að konto.is gæti rofnað af og til af ýmsum ástæðum, t.d. vegna vélbúnaðarbilana, tæknilegra bilana, hugbúnaðarvillna, kerfisuppfærslna, eða vegna aðgerða sem Konto kann að kjósa að grípa til. Konto ber ekki ábyrgð á tjóni sem slíkt kann að valda,sbr. 10. gr.
5. Gerð reikninga, vistun og sending.
Á vefnum konto.is geta notendur gera útbúið, vistað og sent rafræna reikninga. Notendur hafa val um að senda reikningana sem rafrænt pdf. skjal á netfang móttakanda eða í gegnum skeytamiðlara beint inn í viðskiptakerfi móttakanda. Þeir reikningar sem sendir eru í gegnum skeytamiðlara birtast jafnframt í heimabanka móttakanda undir rafræn skjöl.
Konto rafrænt undirritar alla reikninga sem sendir eru út á pdf. formi til að tryggja áreiðanleika skjalsins.
Konto notast við skeytamiðlara Advania og ber ekki ábyrgð á að reikningar sem sendir eru með þeim hætti skili sér með réttum hætti. Konto mun þó ætíð bregðast við komi tilkynning frá skeytamiðlara um að reikningur hafi af einhverjum ástæðum ekki skila sér og láta notanda vita, ef á. Verði notandi var við að reikningar sem sendir eru í gegnum skeytamiðlara skili sér ekki með réttum hætti þá skal hann hafa samband með að senda tölvupóst á netfangið konto@konto.is.
6. Þóknun og áskriftarleiðir
Þóknunin er endurgjald Konto fyrir notkun notenda á þjónustunni og fer hún eftir gjaldskrá Konto hverju sinni. Á hverjum tíma kunna að vera í boði mismunandi áskriftarleiðir sem bera mismunandi þóknun.
Greiðslur til Konto fara fram í gegnum örugga greiðslumiðlun þriðja aðila, Konto því hvorki meðhöndlar né vistar greiðsluupplýsingar notenda.
7. Tilkynningar með tölvupósti
Af og til kann Konto að senda þér nauðsynlegar tilkynningar með rafrænum hætti vegna skráningar og aðgangs þíns eða notkunar á þjónustunni (t.d. þegar aðgangsupplýsingum er breytt) eða aðrar valkvæðar tilkynningar í tengslum við notkun þína á þjónustunni. Af og til kann Konto að bæta við nýjum tegundum tilkynninga eða að fjarlægja tilteknar tegundir tilkynninga.
Rafrænar tilkynningar frá Konto verða sendar á netfangið sem þú gafst upp vegna aðgangs þíns að konto.is.
Þar sem tilkynningar eru ekki dulkóðaðar munu þær aldrei innihalda lykilorðið þitt. Í þeim tilfellum sem þú gleymir lykilorði þínu getur þú þó fengið sendan hlekk á netfang þitt á slóð sem gerir þér kleift að búa til nýtt lykilorð.
Tilkynningar geta innihaldið netfangið þitt (þegar þér er sendur tölvupóstur). Allir sem hafa aðgang að tölvupósti þínum munu geta séð innihald þessara tilkynninga. Þú getur hvenær sem er valið að skrá þig úr öllum valkvæðum tilkynningum.
Þú skilur og samþykkir að öllum tilkynningum sem þér eru sendar með notkun þjónustunnar gæti seinkað eða ekki borist þér af ýmsum ástæðum. Konto reynir eftir fremsta megni að tryggja að tilkynningar berist þér fljótt og örugglega en ábyrgist á engan hátt að tilkynningar berist þér eða að tilkynningar innihaldi ávallt nýjustu og / eða réttar upplýsingar. Þú samþykkir að Konto ber enga skaðabótaskyldu vegna tilkynninga sem berast seint eða alls ekki, vegna villna í efni tilkynninga eða vegna ákvarðana sem þú eða þriðji aðili tekur eða tekur ekki vegna tilkynninga sem sendar eru frá konto.is.
Allt innihald vefsvæðisins konto.is, þar með talið útlitshönnun (t.d. texti, grafík, myndir, vörumerki), ljósmyndir, hugbúnaður, ritstýrt efni, tilkynningar og annað efni er varið samkvæmt höfundarréttar- og vörumerkja lögum á Íslandi og annars staðar. Innihald konto.is er eign Konto eða notað samkvæmt leyfi frá hugbúnaðar-, gagna- eða efnisveitum sem Konto á í viðskiptasambandi við. Konto veitir þér leyfi til að skoða og nota konto.is samkvæmt þessum skilmálum. Þú mátt eingöngu sækja eða prenta afrit af upplýsingum og efni á konto.is til þinna persónulegu nota sem ekki eru í fjárhagslegum tilgangi í samræmi við II. kafla höfundalaga. Öll dreifing, endurútgáfa eða rafræn afritun af innihaldi konto.is, hvort heldur sem er að hluta til eða heild, eða í einhverjum öðrum tilgangi er þér með öllu óheimil nema með skriflegu samþykki Konto.
Um brot gegn þessari grein fer skv. ákvæðum 11. gr.
Þú samþykkir hér með að þú munt ekki nota neins konar sjálfvirkan hugbúnað, forrit eða annars konar sjálfvirkar aðferðir til að fá aðgang, afrita eða fylgjast með nokkrum hluta af vefsvæði konto.is nema með skriflegu leyfi Konto og / eða ef slík þjónusta hafi verið keypt af Konto.
Þú samþykkir einnig að þú munt ekki nota neins konar forrit, hugbúnað eða annars konar aðferðir til að heimsækja, nota eða leita að gögnum á vefsvæði konto.is nema með almennum vöfrum (t.d. Firefox eða Google Chrome) og almennum leitarvélum (t.d. Google eða Bing).
Þú samþykkir einnig að þú munt ekki senda nokkurs konar skrá eða gögn á vefsvæði Konto sem gæti flokkast sem einhverskonar tölvuvírus, tölvuormur eða tróju hestur eða inniheldur einhverskonar skaðlega eiginleika eða sem gæti á einhvern hátt truflað eðlilega virkni konto.is eða þjónustunnar.
Þú samþykkir ennfremur að þú munt ekki reyna á nokkurn hátt að sækja, birta eða greina (e. reverse engineer) á annan hátt undirliggjandi forritskóða (e. source code) út frá þeim hugbúnaði sem er notaður á konto.is. Ef notandi fær að öðrum ástæðum aðgang að undirliggjandi forritunarkóða, s.s. vegna bilunar þá ber honum að tilkynna slíkt til vefstjóra (konto@konto.is). Um slík tilvik gilda jafnframt ákvæði 1. málsliðar.
Um brot gegn þessari grein fer skv. ákvæðum 11. gr.
Konto ber ekki ábyrgð á óþægindum eða tjóni sem orsakast beint eða óbeint vegna bilunar í tölvubúnaði og/eða hugbúnaði fyrirtækisins eða notanda eða af öðrum orsökum, sem kunna að valda því, að upplýsingar séu ekki réttar eða að notandi nái ekki að tengjast þjónustunni. Konto ber ekki ábyrgð á óþægindum eða tjóni sem kann að orsakast beint eða óbeint vegna galla eða bilunar í endabúnaði, tengingu við veraldarvefinn, þeim hugbúnaði sem nauðsynlegur er til tengingar við vefsvæði Konto, vafra eða stýrikerfi notanda eða tölvukerfi Konto, eða af öðrum þeim orsökum sem kunna að valda því að aðgerðir á konto.is geta ekki farið fram eða verða með öðrum hætti en til var ætlast s.s. vegna tæknibilana, villna í gögnum eða truflana í rekstri tölvukerfa. Konto ber ekki ábyrgð á tjóni sem hlýst af vanþekkingu, misskilningi eða misnotkun notanda eða annars aðila með eða án umboðs notanda. Konto ber ekki ábyrgð á tjóni sem rekja má til rangra aðgerða notanda eða annars aðila. Konto ber ekki ábyrgð á tjóni sem rekja má til utanaðkomandi atvika t.d. bilana, rangra utanaðkomandi upplýsinga o.þ.h. Ennfremur ef rekja má tjónið til atvika sem stafa af náttúruhamförum, styrjöldum, verkföllum eða vegna atriða sem talin verða falla undir óviðráðanleg tilvik (force majeure).
11. Lokun aðgangs, gildistími skilmála og breytingar á skilmálum
Konto áskilur sér rétt til þess að grípa til hvaða aðgerða sem teljast nauðsynlegar til að bregðast við brotum gegn skilmálum þessum, þ.m.t. tafarlaus lokun á aðgangi viðkomandi.
Þessir skilmálar gilda um alla notkun þína á konto.is. Þú getur lokað aðgangi þínum að konto.is með beiðni um slíkt undir notendastillingum. Þegar þú lokar aðgangi þínum eyðir Konto öllum þínum gögnum og upplýsingum, ef þú óskar þess. Vakin er athygli á því að útgefanda reiknings ber skv. bókhaldslögum, sbr. reglugerð um rafræna reikninga, rafrænt bókhald o.fl. að geyma á gagnamiðli í sjö ár útgefna rafræna reikninga.
Konto er hvenær sem er, og án fyrirvara, einhliða heimilt að loka aðgangi þínum að konto.is og eftir atvikum eyða honum. Verður þér þá send tilkynning þess efnis á netfangið sem þú gafst upp við skráningu, t.d. ef þú verður uppvís að misnotkun eða hefur brotið í bága við eitthvert ákvæði þessara skilmála, eða ef þú hefur hegðað þér á þann hátt að augljóst sé að þú ætlir ekki eða getir ekki uppfyllt ákvæði þessa skilmála. Ef grunur vaknar að um lögbrot sé að ræða þá áskilur Konto sér rétti til tilkynna slíkt til yfirvalda.
Konto kann að breyta þessum skilmálum af og til. Komi til breytinga verða allar breytingar við þessa skilmála aðgengilegar á vefsvæði konto.is og verða notendur að samþykkja hinu nýju skilmála til að nota konto.is áfram. Komi til breytinga verður þér, næst þegar þú ferð inn á vefsvæði Konto, gefinn kostur á að samþykkja breytta skilmála. Ef þú kýst að samþykkja ekki breytta skilmála munt þú ekki lengur geta nálgast þjónustu Konto og verður þér jafnframt gefin(n) kostur á að loka aðgangi þínum að konto.is.
12. Lögsaga og gildandi lög
Um skilmálar þessagilda íslensk lög. Ef eitthvert ákvæði skilmála þessara verður dæmt ógilt, ólöglegt eða óhæft til fullnustu, dregur það ekki á neinn hátt úr gildi, lögmæti eða fullnustuhæfi annarra ákvæða skilmálanna. Þú samþykkir að ef Konto nýtir sér ekki einhvern rétt sinn sem hlýst af þessum skilmálum að þá skal ekki túlka það sem afsal þess réttar. Rísi mál út af skilmálum þessum skal það rekið fyrir Héraðsdómi Reykjavíkur.
© 2016 Konto ehf.
- Reglulega góðir reikningar -